અને ગુલાલે હળવેકથી કહ્યું. ‘સોરી નિખિલ. હું તને પ્રેમ નથી કરતી.’ નિખિલને લાગ્યું જાણે ટેબલ વચ્ચે સળગતી મીણબત્તી કોઈએ એના હૃદય પર ચાંપી દીધી છે. એ પથ્થર બનીને ફાટેલા મોઢે એને તાકી રહ્યો. ગુલાલે એના હાથ પર હાથ મૂકી દીધો. ‘નિખિલ, ખોટું ના લગાડતો. પણ મેં તને ક્યારેય એ નજરે જોયો જ નથી. તું તો મારો બેસ્ટ ફ્રેન્ડ છે. પણ હું તારી સાથે લગ્ન નહીં કરી શકું. મારી પોતાની કેટલીય ઈચ્છાઓ છે, સપનાંઓ છે, અરમાનો છે. આઈ થિંક યુ કેન અન્ડરસ્ટેન્ડ મી, અન્ડરસ્ટેન્ડ ના? ’